На основу чл.61.став 7.Закона о становању и одржавању зграда („Сл.гласник РС“, бр.104/16), чл.32.тачка 6. и чл.66.став 1. Закона о локалној самоуправи („Сл.гласник РС“, бр.129/07, 83/14 и 101/16), чл.39 Статута општине Гаџин Хан („Сл.лист града Ниша“, бр.63/08, 31/11, 46/12 и 36/13), Скупштина општине Гаџин Хан, на \_\_\_\_седници одржаној \_\_\_\_\_\_\_\_2018.год. доноси,

ОДЛУКУ

О УТВРЂИВАЊУ ИЗНОСА НАКНАДЕ ЗА УПРАВЉАЊЕ У СЛУЧАЈУ

ПРИНУДНО ПОСТАВЉЕНОГ ПРОФЕСИОНАЛНОГ УПРАВНИКА

НА ТЕРИТОРИЈИ ОПШТИНЕ ГАЏИН ХАН

 I.ОПШТЕ ОДРЕДБЕ

 Члан 1.

 Одлуком о утврђивању износа накнаде за управљање у случају принудно постављеног професионалног управника на територији општине Гаџин Хан утврђују се критеријуми и износ накнаде које су власници посебних делова стамбених и стамбено-пословних зграда (у даљем тексту: зграда) на територији општине Гаџин Хан дужни издвајати у случају принудно постављеног професионалног управника.

Члан 2.

 Поједини изрази употребљени у овој Одлуци имају следећа значења:

 -стамбена зграда је зграда намењена за становање и користи се за ту намену, а састоји се од најмање три стана;

 -стамбено-пословна зграда је зграда која се састоји од најмање једног стана и једног пословног простора;

 -посебан део зграде је посебна функционална целина у згради која може да представља стан, пословни простор, гаражу, гаражно место или гаражни бокс;

 -стан је посебан део зграде који чини функционалну целину, састоји се од једне или више просторија намењених за становање и по правилу има засебан улаз;

 -пословни простор је део зграде који чини функционалну целину, састоји се од једне или више просторија намењених за обављање делатности и по правилу има засебан улаз;

 -самостални делови зграде су: просторија са техничким уређајима, просторија трансформаторске станице и склоништа (кућна и блоковска);

Члан 3.

 Висина износа накнаде за управљање у случају принудно постављеног професионалног управника на територији општине Гаџин Хан у смислу ове Одлуке представља месечни износ издвајања утврђен у апсолутном износу за сваки посебан део зграде.

Члан 4.

 У издвајању за накнаду за управљање, у случају принудно постављеног професионалног управника, власници посебних делова учествују сразмерно броју својих посебних делова у односу на укупан број свих посебних делова зграде.

 У случају да је једно лице власник више посебних делова у згради, укључујући и гаражу, гаражно место и гаражни бокс, за сваки такав посебни део се плаћају трошкови сходно критеријумима из чл.5.ове Одлуке.

II.ПОСЕБНЕ ОДРЕДБЕ

Члан 5.

 Износа накнаде коју власници посебних делова зграда плаћају у случају принудно постављеног професионог управника утврђује се применом следећих критеријума:

 -просечна нето зарада у општини Гаџин Хан за претходну годину, према подацима Републичког завода за статистику;

 -укупан број посебних и самосталних делова зграде;

 -намена посебног дела зграде.

 Износ накнаде у случају принудно постављеног професионалног управника усклађује се годишње за висину просечне нето зараде у општини Гаџин Хан за претходну годину према подацима Републичког завода за статистику.

Члан 6.

 Накнада у случају принудно постављеног професионалног управника која се плаћа за стан или пословни простор, као посебан део зграде износи:

 -за зграде које имају до 8 посебних делова износи 113,00 динара;

 -за зграде од 8 до 30 посебних делова 135,60 динара;

 -за зграде преко 30 посебних делова 158,16 динара.

Члан 7.

 Накнада у случају принудно постављеног професионалног управника која се плаћа за гаражу, гаражни бокс и гаражно место, као посебни део зграде износи:

 -за гаражу и гаражни бокс 22,60 динара;

 -за гаражно место у заједничкој гаражи 45,20 динара.

III.ЗАВРШНЕ ОДРЕДБЕ

Члан 9.

 Ова Одлука ступа на снагу осмог дана од дана објављивања у „Службеном листу града Ниша“

У Гаџином Хану\_\_\_\_\_\_\_\_\_2018.год.

Број\_\_\_\_\_\_\_\_\_\_\_\_\_\_\_\_\_\_\_\_\_\_

СКУПШТИНА ОПШТИНЕ ГАЏИН ХАН

 П Р Е Д С Е Д Н И К,

 Марија Цветковић